આજે પ્રમુખ સ્વામીના નશ્વર દેહના અંતિમ સંસ્કાર થવાના છે. ત્યારે અંત્યેષ્ઠી સંસ્કારને લઈને તૈયારીઓ પૂર્ણ કરી દેવામાં આવી છે. વહેલી સવારથી જ હજારો ભક્તો અંત્યેષ્ઠીના સ્થળ પર દર્શન કરવા ઉમટી રહ્યા છે. દેશવિદેશના હજારો ભક્તો મંદિર પરિસરમાં આવી રહ્યા છે અને પોતાનું સ્થાન ગ્રહણ કરી રહ્યા છે. આ હરિભક્તોને અવગડ ન પડે તેની પુરતી તકેદારી રખાઈ છે. અંત્યેષ્ઠીના સ્થળે લોકો કતારબદ્ધ અને શિસ્ત તથા શાંતિપૂર્વક બેઠા છે સ્વામીનારાયણ મહામંત્રની ધૂન કરી રહ્યા છે.